CELEX: 62020TN0609
Language: mt
Date: 2020-09-30 00:00:00
Title: Kawża T-609/20: Rikors ippreżentat fit-30 ta’ Settembru 2020 – LA International Cooperation vs Il-Kummissjoni

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/54
            
         
      Rikors ippreżentat fit-30 ta’ Settembru 2020 – LA International Cooperation vs Il-Kummissjoni
      (Kawża T-609/20)
      (2021/C 19/59)
      Lingwa tal-kawża: l-Ingliż
      
         Partijiet
      
      
         Rikorrenti: LA International Cooperation Srl (Milano, l-Italja) (rappreżentanti: B. O’Connor, Solicitor u M. Hommé, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-20 ta’ Lulju 2020 indirizzata direttament lir-rikorrenti (iktar ’il quddiem id-“deċiżjoni kkontestata”), li teskludi lir-rikorrenti milli tipparteċipa fi proċeduri ta’ għoti ta’ kuntratt irregolati mill-baġit tal-Unjoni Ewropea u mill-11-il Fond Ewropew ta’ Żvilupp, jew milli tintgħażel sabiex timplimenta fondi tal-Unjoni skont ir-Regolament (UE, Euratom) 2018/1046 (1) u sabiex timplimenta fondi skont il-Fond ta’ Żvilupp Ewropew irregolat mir-Regolament (UE) 2018/1877 (2); u,
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sittax-il motiv.
      
                  1.
               
               
                  L-ewwel motiv ibbażat fuq ksur tal-prinċipju ta’ amministrazzjoni tajba, tal-projbizzjoni ta’ abbuż ta’ dritt, tad-dmir ta’ prudenza u tar-Regolament (UE, Euratom) Nru 833/2013 (3).
               
            
                  2.
               
               
                  It-tieni motiv ibbażat fuq li l-OLAF naqas milli jindirrizza b’mod korrett lir-rikorrenti, u dan bi ksur tad-drittijiet tad-difiża, tad-dmir ta’ prudenza u tad-dritt għal smigħ xieraq.
               
            
                  3.
               
               
                  It-tielet motiv ibbażat fuq ksur tal-Artikoli 7 u 9 tar-Regolament (UE, Euratom) Nru 883/2013 u tad-dritt għal amministrazzjoni tajba, tad-dmir ta’ prudenza u tad-dritt għal smigħ xieraq.
               
            
                  4.
               
               
                  Ir-raba’ motiv ibbażat fuq ksur tal-Artikolu 9(4) tar-Regolament bażiku tal-OLAF u tad-dritt għal smigħ xieraq u tal-obbligu ta’ motivazzjoni.
               
            
                  5.
               
               
                  Il-ħames motiv ibbażat fuq li l-OLAF aġixxa bi ksur tal-Artikolu 7(8) tar-Regolament (UE, Euratom) Nru 883/2013 u tal-prinċipju ta’ amministrazzjoni tajba.
               
            
                  6.
               
               
                  Is-sitt motiv ibbażat fuq ksur tal-Artikolu 9(1) tar-Regolament (UE, Euratom) Nru 883/2013 u tad-dritt għal amministrazzjoni tajba.
               
            
                  7.
               
               
                  Is-seba’ motiv ibbażat fuq li l-Bord EDES (il-Bord tas-Sistema ta’ Identifikazzjoni Bikrija u Esklużjoni) aġixxa bi ksur tal-Artikoli 41, 47, 48 u 54 tal-Karta tad-Drittijiet Fudnamentali meta wettaaq klassifikazzjoni legali preliminari tal-fatti stabbiliti mill-OLAF.
               
            
                  8.
               
               
                  It-tmien motiv ibbażat fuq li r-Rapport Finali tal-OLAF redatt ma kienx jippermetti lill-Bord EDES iwettaq ġudizzju indipendenti jew li jevalwa b’mod adegwat l-importanza tas-sottomissjoni tar-rikorrenti, u dan bi ksur tal-prinċipju ta’ amministrazzjoni tajba u tal-Artikoli 135 sa 143 tar-Regolament Finanzjarju.
               
            
                  9.
               
               
                  Id-disa’ motiv ibbażat fuq li la l-lobbying u lanqas it-tariffi ta’ suċċess ma huma, fihom infushom, illegali, u billi twettqet din il-preżunzjoni kien hemm ksur tal-prinċipju ta’ amministrazzjoni tajba.
               
            
                  10.
               
               
                  L-għaxar motiv ibbażat fuq li l-qafas tal-konklużjonijiet tad-deċiżjoni kkontestata dwar ir-rikorrenti huma vvizzjati sa fejn il-Bord EDES u l-awtorità ta’ ħatra (DG NEAR) aġixxew bi ksur tad-drittijiet fundametnali tar-rikorrenti u b’mod partikolari tal-prinċipji ta’ amministrazzjoni tajba u tad-dmir ta’ prudenza, u li d-deċiżjoni kkontestata ma hijiex motivata b’mod xieraq.
               
            
                  11.
               
               
                  Il-ħdax-il motiv ibbażat fuq ksur tal-Artikolu 13(2) tar-Regoli tal-Proċedura tal-Bord EDES u tad-drittijiet tad-difiża.
               
            
                  12.
               
               
                  It-tnax-il motiv ibbażat fuq li l-Bord EDES kellu informazzjoni oħra minbarra r-Rapport Finali editjat, u dan bi ksur tal-Artikolu 13(2) tar-Regoli tal-Proċedura tal-Bord EDES.
               
            
                  13.
               
               
                  It-tlettax-il motiv ibbażat fuq li l-portata tal-modifika tar-Rapport Finali OLAF editjat kienet tali li kienet tikser il-prinċipju ta’ amministrazzjoni tajba, id-dmir ta’ prudenza u d-dritt għal smigħ xieraq.
               
            
                  14.
               
               
                  L-erbatax-il motiv ibbażat fuq li s-sanzjoni ġiet stabbilita f’livell li kien influwenzat mid-diversi ksur tar-Regolament (UE, Euratom) Nru 883/2013, tar-Regolament Finanzjarju u tal-prinċipji fundamentali tad-dritt.
               
            
                  15.
               
               
                  Il-ħmistax-il motiv ibbażat fuq li r-Rapport Finali editjat ma jurix li l-curriculum ta’ espert ġie manipulat jew ivvintat u għaldaqstant id-deċiżjoni kkontestata dwar dan il-punt ma hijiex ġustifikata u tikser il-prinċipji ta’ amministrazzjoni tajba, id-dmir ta’ prudenza u d-drittijiet tad-difiża.
               
            
                  16.
               
               
                  Is-sittax-il motiv ibbażat fuq li r-Rapport ta’ Analiżi Operazzjonali tal-OLAF ma kienx xieraq għall-għanijiet intiżi, u dan bi ksur tal-prinċipji ta’ amministrazzjoni tajba u tad-drittijiet tad-difiża.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU 2019, L 60, p. 36).
      
         (2)  Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp, u li jħassar ir-Regolament (UE) 2015/323 (ĠU 2018, L 307, p. 1)
      
         (3)  Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU 2013, L 248, p. 1)